
ΤΕΥΧΟΣ ΔΕΥΤΕΡΟ 


Αρ 


. Φύλλου 2483 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Επιβολή προστίμου για τελωνειακή παράβαση σε 
βάρος του Ασημάκη Χρήστου του Θεοδώρου. 

2 

Έγκριση της 889/2017 απόφασης Δημοτικού Συμ¬ 
βουλίου Δήμου Λαρισαίων περί κυκλοφοριακών 
ρυθμίσεων της οδού Ιουστινιανού (από Παναγού- 
λη έως Υψηλάντου). 

3 

Καθορισμός υπερωριών του πρακτικογράφου 
του Δήμου Ορεστιάδας. 

4 

Έγκριση υπερωριακής απασχόλησης καθ' υπέρ¬ 
βαση της υποχρεωτικής τις Κυριακές, εξαιρέσιμες 
ημέρες και βραδινές ώρες στην ΔΕΥΑ Μουζακίου 
για το έτος 2018. 

5 

Εξουσιοδότηση για υπογραφή πράξεων, βεβαι¬ 
ώσεων και τίτλων πληρωμής με εντολή Προϊ¬ 
σταμένου Διεύθυνσης Οικονομικών Υπηρεσιών 
του ΕΟΦ. 


ΔΙΟΡΘΩΣΕΙΣ ΣΦΑΛΜΑΤΩΝ 

6 Διόρθωση Σφάλματος στο Φ.Ε.Κ. 4276/Β7 
07-12-2017 στο οποίο δημοσιεύθηκε η 74778/ 
17-11 -2017 απόφαση του Συντονιστή της Αποκε¬ 
ντρωμένης Διοίκησης Μακεδονίας - Θράκης. 


ΑΠΟΦΑΣΕΙΣ 

( 1 ) 

Επιβολή προστίμου για τελωνειακή παράβαση 
σε βάρος του Ασημάκη Χρήστου του Θεοδώρου. 

Με την 449/2017/18-05-2018 καταλογιστική πράξη 
του Προϊσταμένου του Γ'Τελωνείου Ε.Φ.Κ. Θεσσαλονί¬ 
κης καταλογίζεται σε βάρος του Ασημάκη Χρήστου του 
Θεοδώρου και της Θεοδώρας, διακινητή πετρελαίου 
θέρμανσης γεν. 14-05-1971 στη Γερμανία, κατόχου του 
υπ'αρ. ΑΚ 883454 Δ.Α.Τ. με Α.Φ.Μ. 045911835, κατοίκου 
Ν. Μηχανιώνας Θεσσαλονίκης και νυν αγνώστου διαμο¬ 
νής, πρόστιμο ποσού σαράντα έξι χιλιάδων τετρακοσίων 
ευρώ (46.400€), για την εκπρόθεσμη καταχώρηση 464 


συναλλαγών πετρελαίου θέρμανσης στο Πληροφορια¬ 
κό Σύστημα Παρακολούθησης Πετρελαίου Θέρμανσης 
«ΗΦΑΙΣΤΟΣ», το έτος 2016, ως απλή τελωνειακή παράβα¬ 
ση, κατά τη συνδυασμένη ερμηνεία των άρθρων 73 παρ. 
2, 142 παρ. 1 και 147 παρ. 9 του ν. 2960/2001 Εθνικού 
Τελωνειακού Κώδικα. 

Επιπλέον επιβάλλεται η ποινή της διαγραφής από το 
μητρώο ΔΙ.ΠΕ.ΘΕ. 

Ο καταλογιζόμενος δύναται, εφόσον το επιθυμεί, να 
τύχει εφαρμογής των ευεργετικών διατάξεων του άρ¬ 
θρου 147 παρ. 9 του ν. 2960/2001 υποβάλλοντας σχετι¬ 
κή αίτηση στο αρμόδιο Τελωνείο και καταβάλλοντος το 
καταλογιζόμενο πρόστιμο με ταυτόχρονη παραίτηση 
από τα κατά το άρθρο 152 του ν. 2960/2001 καθοριζό¬ 
μενα ένδικα μέσα εντός δύο μηνών από την έκδοση της 
καταλογιστικής πράξης. 

Ο καταλογιζόμενος με την παρούσα πράξη δικαιούται, 
σύμφωνα με την παρ. 6 του άρθρου 152 ν. 2960/2001, 
να ασκήσει προσφυγή στο αρμόδιο Διοικητικό Πρωτο¬ 
δικείο, μέσα σε προθεσμία τριάντα (30) ημερών από την 
επομένη της επίδοσης της παρούσας, σύμφωνα με τις 
ισχύουσες διατάξεις. 

Ο Προϊστάμενος 
ΘΕΟΔΩΡΟΣ ΤΡΟΥΛΛΙΝΟΣ 


Αριθμ. 915/54931 (2) 

Έγκριση της 889/2017 απόφασης Δημοτικού 
Συμβουλίου Δήμου Λαρισαίων περί κυκλοφορι- 
ακών ρυθμίσεων της οδού Ιουστινιανού (από Πα- 
ναγούλη έως Υψηλάντου). 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

Ι.Τις διατάξεις του ν. 2503/1997 (ΦΕΚ 107Α') «Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για τη Τοπική Αυτοδιοίκηση και άλλες διατάξεις». 

2. Το ν. 3852/2010 (ΦΕΚ 87Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

3. Τον ν. 2696/1999 (ΦΕΚ 57Α') που αφορά στην κύ¬ 
ρωση του Κώδικα Οδικής Κυκλοφορίας, (ΚΟΚ), όπως 
τροποποιήθηκε και ισχύει. 

4. Το άρθρο 109 του ν. 2696/1999 (ΦΕΚ 57/Α7 
23.03.1999) περί δημοσίευσης αποφάσεων που εκδί- 
δονται κατ' εξουσιοδότηση του Κώδικα Οδικής Κυκλο¬ 
φορίας, στην Εφημερίδα της Κυβερνήσεως. 

5. Το π.δ. 138/2010 (ΦΕΚ 231 Α') «Οργανισμός της Απο¬ 
κεντρωμένης Διοίκησης Θεσσαλίας Στερεός Ελλάδας». 

6. Το αριθμ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Τις 1115/2012,49/2012 και 819/2013 αποφάσειςτου 
Συμβουλίου της Επικράτειας. 

8. Την οικ. 11181/136302/28.08.2017 (ΑΔΑ: 6Δ5Ε- 
ΟΡ10-ΩΩ3) απόφαση του Συντονιστή Αποκεντρωμέ¬ 
νης Διοίκησης Θεσσαλίας Στερεάς Ελλάδας με θέμα: 
«Τροποποίηση - συμπλήρωση της 9663/97430/2-9-2013 
απόφασης της Γ.Γ.Α.Δ.Θ.-Στ. Ελ., όπως τροποποιήθηκε με 
την 1122/9732/28.1.2014 απόφαση, αναφορικά με την 
άσκηση αρμοδιότητας σύμφωνα με τα άρθρα 52 και 52 
Α του ν. 2696/1999, όπως ισχύει». 

9. Την 13917/15-05-2017 απόφαση του Υπ. Εσωτε¬ 
ρικών (ΦΕΚ 250/ΥΘΔΔ/26-5-2017) περί διορισμού του 
Νικολάου Ντίτορα του Ευαγγέλου ως Συντονιστή Απο¬ 
κεντρωμένης Διοίκησης Θεσσαλίας - Στερεάς Ελλάδας. 

10. Τις διατάξεις του άρθρ. 56 του ν. 4257/2014 (ΦΕΚ 
93Α') «Επείγουσες Ρυθμίσεις αρμοδιότητας Υπουργείου 
Εσωτερικών». 

11 .ΤηνΔΜΕΟ/Θ/3050 (ΦΕΚ2302/Β/16-09-2013) από¬ 
φαση Υπουργού Υποδομών, Μεταφορών και Δικτύων, 
με θέμα: «Έγκριση Τεχνικών Οδηγιών κυκλοφοριακών 
παρεμβάσεων στο αστικό περιβάλλον για την εφαρμογή 
τους σε περιοχές σχολικών συγκροτημάτων και περιοχές 
με αυξημένη κίνηση στα πλαίσια βελτίωσης της οδικής 
ασφάλειας». 

12. Την ΔΥΟ/ΟΙΚ. 1920 (ΦΕΚ 1053/Β/14-04-2016) από¬ 
φαση Υπουργού Υποδομών, Μεταφορών και Δικτύων, 
με θέμα: «Έγκριση Τεχνικών Οδηγιών για ποδηλατοδρό¬ 
μους (Υποδομές ποδηλάτων)». 

13. Τοαριθμ.πρωτ. 2874/173392/18-11-2013 έγγραφο 
της Γ.Γ. Αποκεντρωμένης Διοίκησης Θεσσαλίας Στερεάς 
Ελλάδας με θέμα: "Διευκρινίσεις - Οδηγίες περί Εγκρίσε¬ 
ων Κυκλοφοριακών Ρυθμίσεων οδικών δικτύων στους 
ΟΤΑ και στους χερσαίους χώρους λιμένων". 

14. Το με αριθμ. 18187/226757/27-12-2017 (αρ. πρωτ. 
ΔΙ.ΠΕ.ΧΩ.ΣΧ. 3539/231842/28-12-2017) έγγραφο τηςΔ/ 
νσηςΔιοίκησηςτης Γεν. Δ/νσης Εσωτερικής Λειτουργίας 
της Αποκεντρωμένης Διοίκησης με την οποία μας διαβι¬ 
βάστηκε ως «νομοτύπωςληφθείσα» η 889/20017 ΟΜΟ¬ 
ΦΩΝΗ απόφαση Δ.Σ. Λαρισαίων (ΑΔΑ: 7ΜΡΤΩΛΞΞΚΖ), 
με τα συνημμένα της για τις συγκεκριμένες κυκλοφορι- 
ακές ρυθμίσεις. 

15. Το αριθμ. οικ.176/13065/26-1 -2018της υπηρεσίας 
προς το Υπουργείο Υποδομών και Μεταφορών για παρο¬ 
χή διευκρινήσεων - πληροφοριών ως προς διάφορους 


προβληματισμούς για την εφαρμογή της κείμενης νομο¬ 
θεσίας, στην μελέτη εφαρμογής του ΣΒΑΚ της Λάρισας 
που αποτέλεσε βάση για τις κείμενες μελέτες. 

16. Το με αριθμ. Δ.Ο.Υ./495/Φ.252/6-2-2018 (αριθμ. 
πρωτ. ΔΙ.ΠΕ.ΧΩ.ΣΧ 287/19084/7-2-2018) του Υπουργείου 
Υποδομών και Μεταφορών προς την υπηρεσία μας ως 
απάντηση του ανωτέρω εγγράφου. 

17. Το με αριθμ. 287/19084/13-2-2018 έγγραφο της 
υπηρεσίας προς το Δήμο Λαρισαίων με το οποίο δι¬ 
αβιβάζεται το παραπάνω έγγραφο απαντήσεων του 
Υπουργείου και παρακαλείται ο Δήμος Λαρισαίων για 
εναρμόνιση των μελετών. 

18. Το με αριθμ. 4649/44098/23-3-2018 (αριθμ. ΔΙ.ΠΕ. 
ΧΩ.ΣΧ 737/44176/26-3-2018) της Γεν. Δ/νσης Χωροτα¬ 
ξικής και Περιβαλλοντικής Πολιτικής, με το οποίο μας 
διαβιβάστηκε το με αριθμ. 7050/14-2-2018 έγγραφο 
του Γραφείου Δημάρχου του Δήμου Λαρισαίων, περί 
παροχή διευκρινήσεων για τους δρόμους ήπιας κυκλο¬ 
φορίας καθώς και η απάντηση του ΥΠ.ΠΟ.ΜΕ. αριθμ. 
ΔΥΟ/879/Φ.252/19-3-2018 έγγραφο. 

19. Το με αριθμ. 14205/16-4-2018 έγγραφο του Τμή¬ 
ματος Κυκλοφοριακών Ρυθμίσεων/Δ/νση Τεχνικών Υπη¬ 
ρεσιών/Δήμου Λαρισαίων. 

20. Το με αριθμ. οικ 816/48441 /2-4-2018 έγγραφο της 
υπηρεσίας περί διευκρινήσεων για την οδική ασφάλεια 
των χρηστών οδού ήπιας κυκλοφορίας. 

21. Με την απόφαση αυτή δεν προκαλείται δαπάνη 
σε βάρος του κρατικού προϋπολογισμού, και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώς από την αρμόδια υπηρεσία του Δήμου 
Λαρισαίων και συμβάλλουν στην εξυπηρέτηση των πο¬ 
λιτών και στη βελτίωση των κυκλοφοριακών συνθηκών 
της περιοχής, αποφασίζουμε: 

Την έγκριση των μέτρων ρύθμισης κυκλοφορίας της 
889/2017 απόφασης του Δημοτικού Συμβουλίου του 
Δήμου Λαρισαίων με θέμα «Μελέτης κυκλοφοριακής 
ρύθμισης της οδού Ιουστινιανού (από Παναγούλη έως 
Υψηλάντου) σύμφωνα με την αριθμ. 74/2017 Α.Ε.Π.Ζ», 
και ειδικότερα: 

Αναδιαμόρφωση οδού Ιουστινιανού (από Παναγούλη 
έως Υψηλάντου). 

Περιλαμβάνει τις παρακάτω παρεμβάσεις: 

Τμήμα από Παναγούλη έως Ιάσωνος 

- Εφαρμόζεται ανώτερο όριο ταχύτητας 20 χλμ/ώρα 

- Μονοδρόμηση της οδού Ιουστινιανού, δημιουρ¬ 
γώντας μια λωρίδας κυκλοφορίας μονής κατεύθυνσης 
πλάτους 3,25 μ. έως 3,30 μ. με δυνατότητα να κινηθούν 
όλα τα οχήματα και με φορά κίνησης από την οδό Πα- 
ναγούλη προς την οδό Ιάσωνος. 

- Δημιουργία ποδηλατοδρόμου διπλής κατεύθυνσης, 
πλάτους 2,50μ. από την μεριά που βρίσκονται τα Σχο¬ 
λικά Συγκροτήματα (στην δεξιά πλευρά κατά την φορά 
κίνησης από την οδό Παναγούλη προς την οδό Ιάσωνος). 

- Δημιουργία διάβασης πεζών πλάτους 3,0μ μπροστά 
από τον χώρο του Δημοτικού Σχολείου (μέσω της δια¬ 
κοπής της διαχωριστικής νησίδας στην συγκεκριμένη 
θέση). 

- Δημιουργία έντεκα (11) εσοχών στάθμευσης στην 
δεξιά πλευρά και οκτώ (8) εσοχών στάθμευσης στην αρι- 

στερή πλευρά παράλληλες στην οδό, κατά την φορά 
κίνησης από την οδό Παναγούλη προς την οδό Ιάσωνος. 

- Απαγόρευση στάσης και στάθμευσης σε όλους 
τους χώρους πλην των διαμορφωμένων χώρων για 
στάθμευση 

Τμήμα από Ιάσωνος έως 28ης Οκτωβρίου 

- Εφαρμόζεται ανώτερο όριο ταχύτητας 20 χλμ/ώρα 

- Μονοδρόμηση της οδού Ιουστινιανού, δημιουργώ¬ 
ντας μια λωρίδας κυκλοφορίας μονής κατεύθυνσης πλά¬ 
τους 3,25 μ. με δυνατότητα να κινηθούν όλα τα οχήματα 
και με φορά κίνησης από την οδό Ιάσωνος προςτην οδό 
28ης Οκτωβρίου. 

- Δημιουργία ποδηλατοδρόμου διπλής κατεύθυνσης, 
πλάτους 2,50 μ. από την μεριά που βρίσκονται τα Σχο¬ 
λικά Συγκροτήματα (στην δεξιά πλευρά κατά την φορά 
κίνησης από την οδό Ιάσωνος προςτην οδό 28ης Οκτω¬ 
βρίου). 

- Δημιουργία διάβασης πεζών πλάτους 5,0 μ. μπροστά 
από την πεζοδρομημένη οδό (μέσω της διακοπής της 
διαχωριστικής νησίδας στην συγκεκριμένη θέση) που 
βρίσκεται ανάμεσα στο Ο.Τ. 830 Χώρος Δημοτικού Σχο¬ 
λείου και στο Ο.Τ. 830 Α. 

- Δημιουργία δέκα (10) εσοχών στάθμευσης στην δεξιά 
πλευρά παράλληλες με την οδό,κατά την φορά κίνησης 
από την οδό Ιάσωνος προς την οδό 28ης Οκτωβρίου. 

- Απαγόρευση στάσης και στάθμευσης στην αριστερή 
πλευρά κατά την φορά κίνησης από την οδό Ιάσωνος 
προςτην οδό 28ης Οκτωβρίου. 

Τμήμα από 28ης Οκτωβρίου έως Κολοκοτρώνη 

- Εφαρμόζεται ανώτερο όριο ταχύτητας 20χλμ/ώρα. 

- Μονοδρόμηση της οδού Ιουστινιανού, δημιουργώ¬ 
ντας μια λωρίδας κυκλοφορίας μονής κατεύθυνσης πλά¬ 
τους 3,25μ με δυνατότητα να κινηθούν όλα τα οχήματα 
και με φορά κίνησης από την οδό Κολοκοτρώνη προς 
την οδό 28ης Οκτωβρίου. 

- Δημιουργία ποδηλατοδρόμου διπλής κατεύθυνσης, 
πλάτους 2,50μ. στην αριστερή πλευρά κατά την φορά 
κίνησης από την οδό Κολοκοτρώνη προς την οδό 28ης 
Οκτωβρίου). 

- Δημιουργία επτά (7) εσοχών στάθμευσης στην δεξιά 
πλευρά παράλληλες με την οδό, κατά την φορά κίνησης 
από την οδό Κολοκοτρώνη προς την οδό 28ης Οκτω¬ 
βρίου. 

- Απαγόρευση στάσης και στάθμευσης στην αριστερή 
πλευρά κατά την φορά κίνησης από την οδό Κολοκοτρώ¬ 
νη προς την οδό 28ης Οκτωβρίου. 

Τμήμα από Κολοκοτρώνη έως Α. Βουτσιλά 

- Εφαρμόζεται ανώτερο όριο ταχύτητας 20χλμ/ώρα. 

- Μονοδρόμηση της οδού Ιουστινιανού, δημιουργώ¬ 
ντας μια λωρίδας κυκλοφορίας μονής κατεύθυνσης πλά¬ 
τους 3,25 μ. με δυνατότητα να κινηθούν όλα τα οχήματα 
και με φορά κίνησης από την οδό Α. Βουτσιλά προς την 
οδό Κολοκοτρώνη. 

- Δημιουργία ποδηλατοδρόμου διπλής κατεύθυνσης, 
πλάτους 2,50μ. στην αριστερή πλευρά κατά την φορά 
κίνησης από την οδό Α. Βουτσιλά προς την οδό Κολο¬ 
κοτρώνη). 

- Δημιουργία τεσσάρων (4) εσοχών στάθμευσης στην 
αριστερή πλευρά παράλληλες με την οδό, κατά την φορά 


κίνησης από την οδό Α. Βουτσιλά προς την οδό Κολο¬ 
κοτρώνη. 

- Απαγόρευση στάσης και στάθμευσης στην δεξιά 
πλευρά κατά την φορά κίνησης από την οδό Α. Βουτσι- 
λά προςτην οδό Κολοκοτρώνη. 

Τμήμα από Α. Βουτσιλά έως Μιαούλη 

- Εφαρμόζεται ανώτερο όριο ταχύτητας 20χλμ/ώρα 

- Μονοδρόμηση της οδού Ιουστινιανού, δημιουργώ¬ 
ντας μια λωρίδας κυκλοφορίας μονής κατεύθυνσης πλά¬ 
τους 3,25 μ. με δυνατότητα να κινηθούν άλατα οχήματα 
και με φορά κίνησης από την οδό Μιαούλη προς την 
οδό Α. Βουτσιλά. 

- Δημιουργία ποδηλατοδρόμου διπλής κατεύθυνσης, 
πλάτους 2,50 μ. στην αριστερή πλευρά κατά την φορά κί¬ 
νησης από την οδό Μιαούλη προςτην οδό Α. Βουτσιλά). 

- Δημιουργία οκτώ (8) εσοχών στάθμευσης στην δεξιά 
πλευρά παράλληλες με την οδό, κατά την φορά κίνησης 
από την οδό Μιαούλη προςτην οδό Α. Βουτσιλά. 

- Απαγόρευση στάσης και στάθμευσης στην αριστερή 
πλευρά κατά την φορά κίνησης από την οδό Μιαούλη 
προςτην οδό Α. Βουτσιλά. 

Τμήμα από Μιαούλη έως Κομνηνών 

- Εφαρμόζεται ανώτερο όριο ταχύτητας 20χλμ/ώρα 

- Μονοδρόμηση της οδού Ιουστινιανού, δημιουρ¬ 
γώντας μια λωρίδας κυκλοφορίας μονής κατεύθυνσης 
πλάτους 2,75 μ. με δυνατότητα να κινηθούν άλατα οχή¬ 
ματα (μαζί και η ομόρροπη κίνηση του ποδηλάτου για 
το συγκεκριμένο τμήμα) και με φορά κίνησης από την 
οδό Κομνηνών προςτην οδό Μιαούλη. 

- Δημιουργία ποδηλατοδρόμου μονής κατεύθυνσης, 
πλάτους 2,50 μ. στην αριστερή πλευρά αντίθετη της 
φοράς κίνησης (δηλ. από την οδό Μιαούλη προς την 
οδό Κομνηνών), καθώς και συνύπαρξη πεζών (εξασφα¬ 
λίζοντας ελάχιστο πλάτος ελεύθερο από κάθε είδους 
σταθερό ή κινητό εμπόδιο, ίσο με 1,50 μ.) με μονόδρομη 
κίνηση ποδηλάτου (με κατεύθυνση αντίθετη της φοράς 
κίνησης) μήκους 26 μ. και ελάχιστου πλάτους 3,0 μ. 

- Δημιουργία δύο (2) εσοχών στάθμευσης στην αρι¬ 
στερή πλευρά παράλληλες στην οδό, κατά την φορά 
κίνησης από την οδό Κομνηνών προς την οδό Μιαούλη. 

- Απαγόρευση στάσης και στάθμευσης στην δεξιά 
πλευρά κατά την φορά κίνησης από την οδό Κομνηνών 
προς την οδό Μιαούλη καθώς και από την αριστερή 
πλευρά στο τμήμα μπροστά από την Εκκλησία, κατά 
την φορά κίνησης από την οδό Κομνηνών προς την οδό 
Μιαούλη. 

Τμήμα από Κομνηνών έως Πλουτάρχου 

- Εφαρμόζεται ανώτερο όριο ταχύτητας 20χλμ/ώρα. 

- Μονοδρόμηση της οδού Ιουστινιανού, δημιουργώ¬ 
ντας μια λωρίδας κυκλοφορίας μονής κατεύθυνσης πλά¬ 
τους 3,25 μ. με δυνατότητα να κινηθούν όλα τα οχήματα 
και με φορά κίνησης από την οδό Πλουτάρχου προς την 
οδό Κομνηνών. 

- Δημιουργία ποδηλατοδρόμου διπλής κατεύθυνσης, 
πλάτους 2,50 μ. στην αριστερή πλευρά κατά την φορά κί¬ 
νησης από την οδό Πλουτάρχου προς την οδό Κομνηνών 

- Δημιουργία πέντε (5) εσοχών στάθμευσης στην δεξιά 
πλευρά παράλληλες στην οδό, κατά την φορά κίνησης 
από την οδό Πλουτάρχου προς την οδό Κομνηνών. 

- Απαγόρευση στάσης και στάθμευσης στην αριστερή 
πλευρά κατά την φορά κίνησης από την οδό Πλουτάρχου 
προς την οδό Κομνηνών. 

Τμήμα από Πλουτάρχου έως Υψηλάντου 

- Εφαρμόζεται ανώτερο όριο ταχύτητας 20χλμ/ώρα 

- Μονοδρόμηση της οδού Ιουστινιανού, δημιουργώ¬ 
ντας μια λωρίδας κυκλοφορίας μονής κατεύθυνσης πλά¬ 
τους 3,25 μ. με δυνατότητα να κινηθούν όλα τα οχήματα 
και με φορά κίνησης από την οδό Υψηλάντου προς την 
οδό Πλουτάρχου. 

- Δημιουργία ποδηλατοδρόμου διπλής κατεύθυνσης, 
πλάτους 2,50 μ. στην αριστερή πλευρά κατά την φορά 
κίνησης από την οδό Υψηλάντου προς την οδό Πλου¬ 
τάρχου. 

- Δημιουργία εννέα (9) εσοχών στάθμευσης στην δεξιά 
πλευρά και επτά (7) εσοχών στάθμευσης στην αριστερή 
πλευρά παράλληλες με την οδό, κατά την φορά κίνησης 
από την οδό Υψηλάντου προς την οδό Πλουτάρχου. 

- Απαγόρευση στάσης και στάθμευσης σε όλους τους 
χώρους πλην των διαμορφωμένων χώρων για στά¬ 
θμευση. 

Η κατακόρυφη και οριζόντια σήμανση της περιοχής 
μελέτης που απαιτείται στην περιοχή επέμβασης, κα¬ 
θώς και οι τυπικές διατομές των οδών, φαίνονται στα 
συνημμένα σχέδια της απόφασης 889/2017 του Δ.Σ. του 
Δήμου Λαρισαίων. Η θέση των πινακίδων στο σχέδιο εί¬ 
ναι ενδεικτική και η τελική και ακριβής τοποθέτησή τους 
θα προσδιοριστεί από την επιβλέπουσα υπηρεσία στα 
πλαίσια έγκρισηςτης μελέτης εφαρμογήςτης σήμανσης 
σύμφωνα με το άρθρο 10, παρ. 2, του ΚΟΚ. 

Οι διαπλατύνσεις, οι διαμορφώσεις των νέων πεζοδρο¬ 
μίων και η όδευση τυφλών καθώς και όλες οι υποδομές 
για ΑΜΕΑ (ράμπες) θα γίνουν σύμφωνα με τις αντίστοιχες 
προδιαγραφές. 

Η εν λόγω έγκριση χορηγείται με τις εξής προϋποθέ¬ 
σεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα από¬ 
φαση να ισχύουν από την τοποθέτηση των οικείων πι¬ 
νακίδων σήμανσης, εκτός αν κατά το χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Οι τοποθετούμενες πινακίδες σήμανσης πρέπει να 
είναι κατασκευασμένες και τοποθετημένες σύμφωνα με 
τις σχετικές προδιαγραφές του Υπουργείου Υποδομών, 
Μεταφορών και Δικτύων, όπως και τα υλικά και η εφαρ¬ 
μογή της οριζόντιας σήμανσης. 

5. Με την παρούσα απόφαση δεν νομιμοποιούνται 
τυχόν παράνομες ενέργειες. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή, από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 


7. Να τηρούνται απαρέγκλιτα τα όσα εγκρίθηκαν με 
την 889/2017 απόφαση του Δημοτικού Συμβουλίου Δή¬ 
μου Λαρισαίων. 

8. Να τηρούνται απαρέγκλιτα τα όσα ορίζονται στο 
(11) και (12) σχετικό. 

9. Να τηρούνται απαρέγκλιτα τα όσα ορίζονται στο 
(19) σχετικό (τοποθέτηση προστατευτικών εμποδίων Π 
ή κιγκλιδώματος κ.λπ. τήρηση των διατάξεων του ΚΟΚ- 
προβολή των μέτρων για την ευαισθητοποίηση των 
χρηστών του οδικού δικτύου). 

10. Το παρόν έγγραφο μας δεν υποκαθιστά απαιτούμε- 
νες άλλες εγκρίσεις ή άδειες που πρέπει να ληφθούν για 
την υλοποίηση των εν λόγω κυκλοφοριακών ρυθμίσεων. 

Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 
των παραπάνω κυκλοφοριακών ρυθμίσεων αποτελούν 
μέριμνα και ευθύνη του Δήμου. 

Κατά της απόφασης αυτής μπορεί να ασκηθεί προσφυ¬ 
γή από οποιονδήποτε έχει έννομο συμφέρον ενώπιον 
του Υπουργού Υποδομών, Μεταφορών και Δικτύων μέσα 
σε διάστημα τριάντα (30) ημερών από τη λήψη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 18 Ιουνίου 2018 

Ο Συντονιστής 

Αποκεντρωμένης Διοίκησης 

ΝΙΚΟΛΑΟΣ ΝΤΙΤΟΡΑΣ 


Αριθμ. 9766 _ (3) 

Καθορισμός υπερωριών του πρακτικογράφου 
του Δήμου Ορεστιάδας. 

Ο ΔΗΜΑΡΧΟΣ ΟΡΕΣΤΙΑΔΑΣ 

Έχοντας υπόψη: 

1) Τις διατάξεις της παρ. 1 του άρθρου 58 του ν. 3852/ 
2010 . 

2) Τις διατάξεις της παρ. 4 του άρθρου 49 του ν. 3584/ 
2007. 

3) Τις διατάξεις του άρθρου 20 του ν. 4354/2015. 

4) Τιςδιατάξειςτηςπαρ. ΙΟτουάρθρου 12τουν.2503/ 
1997. 

5) Την οικ. 2/78400/0022/14.11.2011 εγκύκλιο του 
Υπουργείου Οικονομικών. 

6) Την 14/2012 απόφαση Δ.Σ. 

7) Το γεγονός ότι οι συνεδριάσεις του Δημοτικού Συμ¬ 
βουλίου γίνονται πάντα απογευματινές ώρες, βραδινές 
και εξαιρέσιμες ημέρες και ο δημοτικός υπάλληλος που 
τηρεί τα πρακτικά των συνεδριάσεων προσφέρει υπε- 
ρωριακή υπηρεσία. 

8) Ότι η δαπάνη που θα προκόψει από την ως άνω 
απασχόληση κατά το έτος 2018 Β'εξάμηνο (1-7-2018 
έως 31-12-2018) θα ανέλθει στο ποσό των 600,00 ευρώ 
και θα καλυφθεί από τους 

- ΚΑ 10.6012: Αποζημίωση υπερωριακής εργασίας και 
για εξαιρέσιμες ημέρες και νυχτερινές ώρες και λοιπές 
πρόσθετες αμοιβές 

- ΚΑ 10.6051: Εργοδοτικές εισφορές προσωπικού με 
σύμβαση Δημοσίου Δικαίου, αποφασίζει: 

Εγκρίνουμε την υπερωριακή απογευματινή απασχό¬ 
ληση στον πρακτικογράφο του Δήμου και στον αναπλη¬ 
ρωτή αυτού κατά το χρονικό διάστημα από 1-7-2018 
έως και 31/12/2018, για έως 20 ώρες μηνιαίως, με την 
προβλεπόμενη από το νόμο αποζημίωση, για την κάλυ¬ 
ψη της ανάγκης τήρησης πρακτικών και απογευματινές 
ώρες, βραδινές και εξαιρέσιμες ημέρες κατά τις συνεδρι¬ 
άσεις του Δημοτικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ορεστιάδα, 19 Ιουνίου 2018 
Ο Δήμαρχος 
ΒΑΣΙΛΕΙΟΣ ΜΑΥΡΙΔΗΣ 


Αριθμ.απόφ. 44/2018 (4) 

Έγκριση υπερωριακής απασχόλησης καθ'υπέρ¬ 
βαση της υποχρεωτικής τις Κυριακές, εξαιρέσι¬ 
μες ημέρες και βραδινές ώρες στην ΔΕΥΑ Μου- 
ζακίου για το έτος 2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ - 

ΑΠΟΧΕΤΕΥΣΗΣ ΜΟΥΖΑΚΙΟΥ 

Έχοντας υπόψη: 

1. Τον Ο.Ε.Υ. της ΔΕΥΑ Μουζακίου (ΦΕΚ Β' 1961/ 
08-08-2014) και τα άρθρα που αφορούν: 

α) Τη λειτουργία των γραφείων λειτουργίας και συ¬ 
ντήρησης δικτύων ύδρευσης και αποχέτευσης και συ¬ 
γκεκριμένα το άρθρο 13 στο οποίο αναφέρεται ότι στις 
αρμοδιότητες του τμήματος είναι «Η μέριμνα για την 
διανομή του νερού επί 24ωρης βάσης». 

β) Το άρθρο 18.1 που αφορά την λειτουργία των αντλι¬ 
οστασίων ύδρευσης και στο οποίο αναφέρεται ότι στις 
αρμοδιότητες του τμήματος είναι να «Μεριμνά για την 
συνεχή λειτουργία των αντλιοστασίων όλο το 24ωρο και 
όλες τις ημέρες του χρόνου». 

2. Τιςδιατάξειςτου άρθρου 20 ν.4354/2015 (ΦΕΚ 176/ 
Α) «Μισθολογικές ρυθμίσεις των υπαλλήλων του Δημοσί¬ 
ου, των ΟΤΑ πρώτου και δεύτερου βαθμού, των Νομικών 
Προσώπων Δημοσίου Δικαίου (Ν.Π.Δ.Δ.) και Ιδιωτικού 
Δικαίου (Ν.Π.Ι.Δ.), καθώς και των ΔΕΚΟ του κεφ. Α τού 
ν. 3429/2005 και άλλες μισθολογικές διατάξεις» καθώς 
και την εγκύκλιο αρ. 2/1015/ΔΕΠ-05/01/2016 του Γενικού 
Λογιστηρίου του Κράτους. 

3. Τις διατάξεις του ν. 1069/1980 (ΦΕΚ ΑΊ91). 

4. Την 10/2018 απόφαση του ΔΣ της ΔΕΥΑ Μουζακίου 
με την οποία τροποποιήθηκε το ωράριο λειτουργίας της 
Επιχείρησης και καθιερώθηκε η 24ωρη απασχόληση για 
όλες τις ημέρες, για το εργατοτεχνικό προσωπικό. 

5. Την 42/2018 απόφαση του Δημοτικού Συμβουλίου 
Μουζακίου με την οποία εγκρίθηκε η 10/2018 απόφαση 
ΔΣ της ΔΕΥΑ Μουζακίου. 

6. Την 44/2018 απόφαση του ΔΣ της ΔΕΥΑ Μουζακίου 
που εγκρίνει την υπερωριακή απασχόληση τις Κυριακές, 
εξαιρέσιμες ημέρες και βραδινές ώρες, αποφασίζουμε: 


Την απασχόληση τεσσάρων (4) υπαλλήλων εργατο- 
τεχνικού προσωπικού της ΔΕΥΑ Μουζακίου κατά τις νυ¬ 
χτερινές ώρες, Κυριακές και εξαιρέσιμες ημέρες για την 
απρόσκοπτη λειτουργία των δικτύων ύδρευσης - απο¬ 
χέτευσης των αντλιοστασίων, την πρόληψη πρόκλησης 
ζημιών την άμεση αποκατάσταση διακοπών και βλα¬ 
βών για την αδιάκοπη παροχή υδροδότησης μέχρι στις 
31/12/2018. 

Οι ώρες απασχόλησης των υπαλλήλων δεν θα μπο¬ 
ρούν να υπερβούν τις ενενήντα έξι (96) ώρες το εξάμηνο. 

Τα παραπάνω αναφερόμενα όρια ωρών απασχόλη¬ 
σης είναι τα ανώτερα και δύναται να πραγματοποιηθούν 
μόνο εφόσον το επιβάλλουν οι ανάγκες της ΔΕΥΑ Μου¬ 
ζακίου. Επιτρέπεται η εναλλάξ απασχόληση των υπαλ¬ 
λήλων, με την προϋπόθεση ότι σε καμία περίπτωση δεν 
θα γίνει υπέρβαση του ανώτατου αριθμού ωρών ανά 
υπάλληλο. 

Την αρμοδιότητα κατανομής των ανωτέρω ωρών 
στους υπαλλήλους έχει ο Γενικός Διευθυντής της ΔΕΥΑΜ 

Η αμοιβή του προσωπικού για την απασχόληση του 
κατά τις νυχτερινές ώρες, τις Κυριακές και τις εξαιρέσιμες 
ημέρες αργίας θα είναι κάθε φορά η προβλεπόμενη από 
την ισχύουσα νομοθεσία. 

Η δαπάνη των ανωτέρω σχετικών αποζημιώσεων θα 
αντιμετωπιστεί από τους κωδικούς Κ.Α. 60.00.0201 με 
τίτλο «Αμοιβές υπερωριακής απασχόλησης» και Κ.Α. 
60.03.0102 με τίτλο «Εργοδοτικές εισφορές υπερωρια- 
κής απασχόλησης» εντός των εγγεγραμμένων πιστώσε¬ 
ων του προϋπολογισμού της ΔΕΥΑΜ για το έτος 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μουζάκι, 19 Ιουνίου 2018 

Ο Πρόεδρος Δ.Σ. 

ΓΕΩΡΓΙΟΣ ΚΟΤΣΟΣ 


Αριθμ. 62051 _ (5) 

Εξουσιοδότηση για υπογραφή πράξεων, βεβαι¬ 
ώσεων και τίτλων πληρωμής με εντολή Προϊστα¬ 
μένου Διεύθυνσης Οικονομικών Υπηρεσιών 
του ΕΟΦ. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ 

ΟΙΚΟΝΟΜΙΚΩΝ ΥΠΗΡΕΣΙΩΝ 

ΤΟΥ ΕΘΝΙΚΟΥ ΟΡΓΑΝΙΣΜΟΥ ΦΑΡΜΑΚΩΝ 

Έχοντας υπόψη: 

Ι.Το άρθρο 9 παρ. 3 του ν. 2690 (Α 45) «Κύρωση του 
Κώδικα Διοικητικής Διαδικασίας και άλλες διατάξεις». 

2. Το άρθρο 5 του ν. 3469/2006 (Α 131) «Εθνικό Τυ¬ 
πογραφείο, Εφημερίςτης Κυβερνήσεως και λοιπές δι¬ 
ατάξεις». 

3. Το άρθρο 25 του ν. 4270/2014 (Α 143) «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις όπως τροποποιήθηκε με το άρθρο 58 παρ. 1 
του ν. 4438/2016 (Α' 220). 

4. Το π.δ. 142/1989 (Α' 68) Οργανισμός Εθνικού Οργανισμού Φαρμάκων όπως ισχύει. 

5. Το γεγονός ότι από την παρούσα απόφαση δεν προκαλείται δαπάνη σε βάρος του προϋπολογισμού του Ε.Ο.Φ. 
αποφασίζουμε: 

Την εξουσιοδότηση των ακόλουθων ιεραρχικά υφισταμένων οργάνων για την υπογραφή «με εντολή» του Προϊ¬ 
σταμένου Διεύθυνσης Οικονομικών Υπηρεσιών ως εξής: 

Α. Στον Προϊστάμενο τουΤμήματος Οικονομικής Παρακολούθησης και Ανάπτυξης και σε περίπτωση απουσίας ή 
κωλύματος αυτού, στον Προϊστάμενο του Τμήματος Λογιστικών Διαδικασιών, την υπογραφή βεβαιώσεων αναλή- 
ψεως πιστώσεων για εκτέλεση δαπανών σε βάρος των Κ.Α.Ε. του προϋπολογισμού του Ε.Ο.Φ. και την καταχώρηση 
αυτού στο βιβλίο εγκρίσεων και εντολών πληρωμής της Υπηρεσίας. 

Β. Στον Προϊστάμενο του Τμήματος Λογιστικών Διαδικασιών την υπογραφή των Χρηματικών Ενταλμάτων και 
Χρηματικών Ενταλμάτων Προπληρωμής (τίτλοι πληρωμής) και σε περίπτωση απουσίας ή κωλύματος αυτού, στον 
Προϊστάμενο τουΤμήματος Οικονομικής Παρακολούθησης και Ανάπτυξης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χολαργός, 7 Ιουνίου 2018 
Η Προϊσταμένη Διεύθυνσης 
ΑΙΚΑΤΕΡΙΝΗ ΓΙΑΝΝΟΥΛΑΤΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 


( 6 ) 

Στο Φ.Ε.Κ. 4276/Β707-12-2017 στο οποίο δημοσιεύθηκε η 74778/17-11-2017 απόφαση του Συντονιστή της Απο¬ 
κεντρωμένης Διοίκησης Μακεδονίας - Θράκης, που αφορά στον καθορισμό του ανώτατου ορίου επιτρεπόμενων 
ημερών κίνησης εκτός έδρας υπαλλήλων υπηρετούντων σε υπηρεσίες του Δήμου Αμπελοκήπων - Μενεμένης Νομού 
Θεσσαλονίκης για το έτος 2018, διορθώνεται ως εξής: 

Α. Ως προς την ΚΑΤΗΓΟΡΙΑ/ΕΠΙΠΕΔΟ ΕΚΠΑΙΔΕΥΣΗΣ, ήτοι: 

Από το εσφαλμένο: 

ΚΑΤΗΓΟΡΙΑ/ΕΠΙΠΕΔΟ ΕΚΠΑΙΔΕΥΣΗΣ - ΚΛΑΔΟΣ/ΕΙΔΙΚΟΤΗΤΑ - ΙΔΙΟΤΗΤΑ (ΜΟΝΙΜΟΙ και Ι.Δ.Α.Χ.). 

Στο ορθό: 

ΚΑΤΗΓΟΡΙΑ/ΕΠΙΠΕΔΟ ΕΚΠΑΙΔΕΥΣΗΣ - ΚΛΑΔΟΣ/ΕΙΔΙΚΟΤΗΤΑ - ΙΔΙΟΤΗΤΑ (ΜΟΝΙΜΟΙ, Ι.Δ.Α.Χ. και Ι.Δ.Ο.Χ.). 

Β. Ως προς την εγγραφή ΠΕ ΚΟΙΝΩΝΙΚΩΝ ΛΕΙΤΟΥΡΓΩΝ (σελίδα 56763 στοΦ.Ε.Κ., κελί β στήλης, γραμμή 18η), ήτοι: 
Από το εσφαλμένο: 


ΟΡΓΑΝΙΚΗ ΜΟΝΑΔΑ 

ΚΑΤΗΓΟΡΙΑ/ΕΠΙΠΕΔΟ ΕΚΠΑΙΔΕΥΣΗΣ - 
ΚΛΑΔΟΣ/ΕΙΔΙΚΟΤΗΤΑ- ΙΔΙΟΤΗΤΑ 
(ΜΟΝΙΜΟΙ και Ι.Δ.Α.Χ.) 

ΑΡΙΘΜΟΣ 

ΥΠΑΛΛΗΛΩΝ 

ΗΜΕΡΕΣ ΕΚΤΟΣ 
ΕΔΡΑΣ 

ΔΙΕΥΘΥΝΣΗ ΚΟΙΝΩΝΙΚΗΣ 
ΠΡΟΣΤΑΣΙΑΣ-ΠΑΙΔΕΙΑΣ- 
ΑΘΛΗΤΙΣΜΟΥ ΠΟΛΙΤΙΣΜΟΥ 

ΠΕ ΚΟΙΝΩΝΙΚΩΝ ΛΕΙΤΟΥΡΓΩΝ 

1 

15 


Στο ορθό: 


ΟΡΓΑΝΙΚΗ ΜΟΝΑΔΑ 

ΚΑΤΗΓΟΡΙΑ/ΕΠΙΠΕΔΟ ΕΚΠΑΙΔΕΥΣΗΣ- 
ΚΛΑΔΟΣ/ΕΙΔΙΚΟΤΗΤΑ- ΙΔΙΟΤΗΤΑ 
(ΜΟΝΙΜΟΙ και Ι.Δ.Α.Χ. και ΙΔΟΧ) 

ΑΡΙΘΜΟΣ 

ΥΠΑΛΛΗΛΩΝ 

ΗΜΕΡΕΣ ΕΚΤΟΣ 

ΕΔΡΑΣ 

ΔΙΕΥΘΥΝΣΗ ΚΟΙΝΩΝΙΚΗΣ 

ΠΡΟΣΤΑΣΙΑΣ-ΠΑΙΔΕΙΑΣ- 

ΑΘΛΗΤΙΣΜΟΥ ΠΟΛΙΤΙΣΜΟΥ 

ΠΕ ΠΑΙΔΑΓΩΓΟΣ (ΕΙΔΙΚΕΥΜΕΝΟΣ ΣΤΗ ΔΙ- 
ΑΠΟΛΙΤΙΣΜΙΚΗ ΕΚΠΑΙΔΕΥΣΗ) - Ι.Δ.Ο.Χ. 1 

1 

15 


(Από την Αποκεντρωμένη Διοίκηση Μακεδονίας - Θράκης) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2483/27.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























